喺1960年代，多蒙特已經開始籌備起一個新嘅球場去取代好舊嘅「紅地球球場」，但係龐大嘅工程計劃因為資金嘅問題而中止咗。喺1971年科隆市因為財政問題而退出舉辦1974年世界盃嘅城市，多蒙特成為咗替補城市，原先起新球場嘅資金亦都同多蒙特合併咗，但係資金仍然唔多夠，建築商採用咗造價低、以預制組件做基礎、可容納54,000觀眾嘅新型設計方案，喺1971年10月19號獲批准開始工程，起咗一年就用得。